ፊደል ይገድላል፤ መንፈስ ግን ሕይወትን ይሰጣል። 2ኛ ቆሮ 3፤ 6 መጽሐፍ ቅዱስ አንብቡ አንብቡ ትላላችሁ፤ እናንተ አነበብን የምትሉት እኮ ቃሉን ባለመረዳት እንደራሳችሁ ትርጓሜ ሄዳችሁ አይሁድና መናፍቃን ከወደቁበት ገደል ወደቃችሁ። ጌታችን መድኃኒታችን ኢየሱስ ክርስቶስን አማላጅ በማለት። እርሱ በሥጋዌው ጊዜ ያጠቃለለውን ዛሬም እንደሚያደርገው ማሰብ ከንቱ እውቀት ነው። ኦርቶዶክስ ተዋሕዶ ቤተ ክርስቲያናችን ግን ትላንትም ዛሬም እስከ ዘለዓለምም ጌታችንን ይፈርዳል፤ በጌትነቱ ስፍራ ነው ያለው፤ ከአባቱ ጋር ትክክል ነው፤ አምላክ ነው፤ ብላ ታስተምራለች። አማኞቿም ይህን አምነው ይኖራሉ። አሁን እዚህ ጋር የትኛው እምነት እንደሚበልጥ እንይ፤ የእናንተ መጽሐፍ ቅዱስን አንብበናል የምትሉት ጌታችንን በአማላጅነት ማስቀመጥ ወይስ የእኛ እርሱን በፈራጅነት፣ በአምላክነት ማስቀመጥ?
